stanford-oval/wikipedia huggingface dataset:
ISO 3166-2:PH

Filippiinien kartta, johon on merkitty alueet ja provinssit.
ISO 3166-2:PH on ISO-standardointijärjestön standardi, joka määrittää geokoodit Filippiineille. ISO 3166-2:PH on ISO 3166-2 -standardin osajoukko, joka määrittää 17 alueen ja 81 provinssin koodit.
Koodit

Koodin ensimmäinen osa on ISO 3166-1 -standardin mukainen Filippiinien maakoodi "PH". Toinen osa on aluekohtainen, alueilla kahdesta numerosta ja provinsseila kolmesta kirjaimesta koostuva tunnus.
Koodit > Alueet

| Koodi | Alue (filipinoksi) | Alue (englanniksi) |
| --- | --- | --- |
| PH-00 | Pambansang Punong Rehiyon | National Capital Region |
| PH-01 | Rehiyon ng Iloko | Ilocos (Region I) |
| PH-02 | Rehiyon ng Lambak ng Kagayan | Cagayan Valley (Region II) |
| PH-03 | Rehiyon ng Gitnang Luzon | Central Luzon (Region III) |
| PH-05 | Rehiyon ng Bikol | Bicol (Region V) |
| PH-06 | Rehiyon ng Kanlurang Bisaya | Western Visayas (Region VI) |
| PH-07 | Rehiyon ng Gitnang Bisaya | Central Visayas (Region VII) |
| PH-08 | Rehiyon ng Silangang Bisaya | Eastern Visayas (Region VIII) |
| PH-09 | Rehiyon ng Tangway ng Sambuwangga | Zamboanga Peninsula (Region IX) |
| PH-10 | Rehiyon ng Hilagang Mindanaw | Northern Mindanao (Region X) |
| PH-11 | Rehiyon ng Dabaw | Davao (Region XI) |
| PH-12 | Rehiyon ng Soccsksargen | Soccsksargen (Region XII) |
| PH-13 | Rehiyon ng Karaga | Caraga (Region XIII) |
| PH-14 | Nagsasariling Rehiyon ng Muslim sa Mindanaw | Autonomous Region in Muslim Mindanao (ARMM) |
| PH-15 | Rehiyon ng Administratibo ng Kordilyera | Cordillera Administrative Region (CAR) |
| PH-40 | Rehiyon ng Calabarzon | Calabarzon (Region IV-A) |
| PH-41 | Rehiyon ng Mimaropa | Mimaropa (Region IV-B) |
Jakub Janda

| Jakub Janda |
| --- | --- |

Henkilötiedot
Syntynyt: 27. huhtikuuta 1978 (ikä 46) Čeladná, Tšekkoslovakia
Mäkihyppääjä
Lempinimi:  Jandys
Suksimerkki:  Elan
Maailmancup
Kaudet:  1996–
Voitot:  6
Palkintokorokkeella:  20
Aiheesta muualla
jakubjanda.cz
| Mitalit> Maa:   Tšekki.Miesten mäkihyppy.MM-kilpailut  | Mitalit> Maa:   Tšekki.Miesten mäkihyppy.MM-kilpailut  | Mitalit> Maa:   Tšekki.Miesten mäkihyppy.MM-kilpailut  | Maa:   Tšekki> Miesten mäkihyppy. |
| --- | --- | --- | --- |
|  Hopeaa | Oberstdorf 2005 | normaalimäki |  |
|  Pronssia | Oberstdorf 2005 | suurmäki |  |
Jakub Janda (s. 27. huhtikuuta 1978 Čeladná, Tšekkoslovakia) on tšekkiläinen mäkihyppääjä.
Kaudella 2004–2005 hän voitti yhden mäkihypyn maailmancup-osakilpailun ja sijoittui loppupisteissä kuudenneksi. Vuonna 2005 Oberstdorfin MM-kisoissa hän voitti normaalimäestä hopeaa ja suurmäestä pronssia, jotka ovat hänen uransa ainoat arvokisamitalit. Joukkuekilpailuissa Tšekin joukkue oli sijoilla seitsemän (normaalimäki) ja kahdeksan (suurmäki).
Janda aloitti kauden 2005–2006 loistavasti. Kauden yhdestätoista ensimmäisestä kilpailuista hän voitti viisi ja sijoittui yhteensä yhdeksän kertaa palkintokorokkeelle. Keski-Euroopan mäkiviikon voitosta Janda kävi tasaisen taistelun Janne Ahosen kanssa ja lopulta voitto jaettiin heidän päätyessään tasapisteisiin. Mäkiviikon jälkeen Janda alkoi osoittaa hiipumisen merkkejä ja kauden molemmat arvokisat, lentomäen MM-kisat ja Torinon olympialaiset, sujuivat häneltä heikosti. Salpausselällä Lahdessa hän oli toinen. Jandan pahin uhkaaja maailmancupissa oli Janne Ahonen, joka myös hiipui ratkaisevilla hetkillä eikä onnistunut saavuttamaan Jandan alkukaudesta saavuttamaa etumatkaa, ja näin Janda voitti ensimmäisenä tšekkiläisenä hyppääjänä maailmancupin kokonaiskilpailun.
Torinon olympialaiset olivat Jandalle pettymys. Hän jäi normaalimäessä sijalle 13, suurmäessä sijalle 10 ja joukkuemäessä yhdeksänneksi. Kaudella 2006–2007 hän sijoittui maailmancupissa parhaimmillaan neljänneksi ja oli kokonaiskilpailussa sijalla 22. Sapporon MM-kilpailuissa 2007 hän oli normaalimäessä 18:s, suurmäessä 20:s ja joukkuekilpailussa yhdeksäs. Vancouverin olympialaisissa 2010 hän sijoittui normaalimäessä 14:nneksi.
Maailmancupin osakilpailuvoitot

| 0 | 1 | 2 | 3 |
| --- | --- | --- | --- |

| Päivä | Kilpailupaikka | Maa | Mäki |
| 23. tammikuuta 2005 | Titisee-Neustadt | Saksa | suurmäki |
| 26. marraskuuta 2005 | Kuusamo | Suomi | suurmäki |
| 4. joulukuuta 2005 | Lillehammer | Norja | suurmäki |
| 11. joulukuuta 2005 | Harrachov | Tšekki | suurmäki |
| 18. joulukuuta 2005 | Engelberg | Sveitsi | suurmäki |
| 1. tammikuuta 2006 | Garmisch-Partenkirchen | Saksa | suurmäki |
Aiheesta muualla

Wikimedia Commonsissa on kuvia tai muita tiedostoja aiheesta .
Jakub Janda Kansainvälinen hiihtoliitto (FIS). (englanniksi)
Isolampi (Kinnula)

| Isolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kinnula
Koordinaatit:  63°23′13″N, 24°50′54″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Isojoen–Jääjoen valuma-alue (14.45)
Laskujoki:  suo-oja 
Järvinumero:  14.457.1.003
Mittaustietoja
Pinnankorkeus:  166,6 m  
Pituus:  530 m  
Leveys:  200 m  
Rantaviiva:  1,339 km  
Pinta-ala:  6,359 ha  
Tilavuus:  0,0001275 km³ 
Keskisyvyys:  2,01 m  
Suurin syvyys:  3,4 m  
Saaria:  ei saaria 
 fiIsolampi 
Isolampi  on Keski-Suomessa Kinnulassa  Rekolan lähellä sijaitseva lampi.
Maantietoa

Lampi on 530 metriä pitkä, 200 metriä leveä, ja sen pinta-ala on 6,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 127 500 kuutiometriä. Sen keskisyvyys on 2,0 metriä ja suurin syvyys on 3,4 metriä. Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Isojoen–Jääjoen valuma-alueella (14.45), jonka Jääjoen valuma-alueeseen (14.457) se kuuluu. Lammen vedenpinnan korkeus on 166,6 metriä mpy.
Isolammi (Pirkkala)

| Isolammi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Pirkkala
Koordinaatit:  61°27′15″N, 23°36′03″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskujoki:  Sikojoki 
Järvinumero:  35.217.1.002
Mittaustietoja
Pinnankorkeus:  77,2 m 
Rantaviiva:  1,414 km 
Pinta-ala:  0,08592 km² 
 fiIsolammi 
Isolammi  on Pirkanmaalla Pirkkalan Sionkylässä sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Isolammi on osa Sikojoen valuma-aluetta.
Maantietoa

Lampi on 500 metriä pitkä, 250 metriä leveä ja sen pinta-ala on 8,6 hehtaaria. Lampi on käytännössä Sikojoen läpivirtausjärvi, vaikka tulouoma laskeekin Polviniemeen luusuan viereen. Toinen merkittävä tulo-oja on Hanhonoja, joka on Leveen läpivirtausoja. Kolmas oja on jo varsin pieni. Lammen laskujoki on edelleen Sikojoki, jolla on enää 1,8 kilometriä Pyhäjärveen. Lammen rantaviivan pituus on 1,4 kilometriä. Lampi on peltojen ympäröimä, mutta rannat ovat suota ja heinikkoa. Rantojen tuntumaan on rakennettu toistakymmentä vapaa-ajan asuntoa. Lammen lähiympäristössä Katajalassa, Heikkilässä ja Sionkylässä sijaitsee runsaasti asuntaloja. Lammen lähelle pääseen helposti yhdystietä 3022 myöten.
Historiaa

Vuonna 1855 julkaistussa Kalmbergin kartastossa järven nimi kirjoitettiin pelkästään ”Isolampi”. Se oli piirretty suuremmaksi kuin nykyään, sillä Sikojoki näyttää kartassa kuin pitkältä lahdelta. Vähälammin nimi puuttuu kartasta, mutta samalla kohtaa lahdella on laajentuma.
Vuoden 1953 peruskartassa lammen eteläpuolelle on rakennettu muutama omakotitalo, joka on jatkunut siitä saakka. Sekä Sikojoen että Hanhonojan rannoilta on nostettu pehkua, minkä seurauksena joki on nykyään huomattavan leveä.
Japaninhumala

| Japaninhumala |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Hamppukasvit Cannabaceae
Suku::  Humalat Humulus
Laji::  japonicus
Kaksiosainen nimi
 Humulus japonicus  Siebold & Zucc. 
Katso myös
   Japaninhumala Wikispeciesissä   Japaninhumala Commonsissa 
Infobox OKNimi-testi OK: 
Japaninhumala (Humulus japonicus, syn. Humulus scandens) on hamppukasveihin kuuluva köynnöskasvilaji.
Japaninhumala voi kasvaa yhdessä kasvukaudessa yli kymmenmetriseksi köynnökseksi. Sen lehdet ovat viisisormiset. Varressa on alaspäin osoittavia piikkejä.
Japaninhumalan kuvaus.
Haitallisena vieraslajina

Itä-Aasiasta kotoisin oleva japaninhumala leviää muun muassa Euroopassa ja Pohjois-Amerikassa haitallisena tulokaslajina. Se on Euroopan unionissa luokiteltu koko unionin kannalta haitalliseksi vieraslajiksi, jonka maahantuonti, kasvatus ja hallussapito on kielletty.
Japaninhemlokki

| Japaninhemlokki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Pinales
Heimo::  Mäntykasvit Pinaceae
Suku::  Hemlokit Tsuga
Laji::  diversifolia
Kaksiosainen nimi
 Tsuga diversifolia  (Maxim.) Mast. 
Katso myös
   Japaninhemlokki Wikispeciesissä   Japaninhemlokki Commonsissa 
Infobox OKNimi-testi OKIUCN-testi OK: 
Japaninhemlokki (Tsuga diversifolia) on mäntykasvien (Pinaceae) heimoon kuuluva havupuu, joka kasvaa luonnonvaraisena Japanin vuoristoalueilla. Neulasten alapinnalla on kaksi valkoista ilmarakojuovaa.
Japaninhemlokkia on kokeiltu Suomessa hyvin vähän ja viljelmien puut ovat paleltuneet toistuvasti.
Aiheesta muualla

Suomen Lajitietokeskus: Japaninhemlokki – Tsuga diversifolia
Japanin asevoimat

Japanin asevoimilla on ollut useita nimiä valtion olemassaolon aikana.
Ennen vuotta 1945 oli olemassa kaksi eri haaraa, joilla ei ollut yhteistä komentoketjua:
Keisarillisen Japanin laivasto
Keisarillisen Japanin laivaston ilmavoimat
Keisarillisen Japanin armeija
Keisarillisen Japanin armeijan ilmavoimat
Toisen maailmansodan jälkeen keisarillisen Japanin armeija ja laivasto lakkautettiin. Vuonna 1954 perustettiin uudelleen Japanin asevoimat:
Japanin itsepuolustusvoimat
Japanin ilma-itsepuolustusvoimat
Japanin meri-itsepuolustusvoimat
Japanin maa-itsepuolustusvoimat
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Japanin asevoimat”, voi hakea sivunnimihaulla, laajalla sivunnimihaulla tai tekstihaulla.
Jakub Klepiš

| Jakub Klepiš |
| --- | --- |

Henkilötiedot
Syntynyt: 5. kesäkuuta 1984 (ikä 40) Praha, Tšekkoslovakia
Kansalaisuus:   Tšekki
Jääkiekkoilija
Pelipaikka:  hyökkääjä
Maila:  oikea
Pituus:  186 cm
Paino:  89 kg
Seura
Seura:  HC Škoda Plzeň
Sarja:  Extraliga
Pelaajaura
Pääsarjaura:  2002–
Aik. seurat:  HC Slavia Praha (ČEL) Washington Capitals (NHL) Avangard Omsk (KHL) Salavat Julajev Ufa (KHL) OHK Dinamo Moskova (KHL) Lev Praha (KHL) Färjestad BK (SHL) HC Třinec (ČEL) BK Mladá Boleslav (ČEL) HC Kometa Brno (ČEL) HC Bílí Tygři Liberec (ČEL) Rytíři Kladno (ČEL)
NHL-varaus:  16. varaus, 2002 Ottawa Senators
| Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Kultaa | Saksa 2010 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Slovakia 2002 | jääkiekko |  |
Jakub Klepiš (s. 5. kesäkuuta 1984 Praha, Tšekkoslovakia) on tšekkiläinen jääkiekkoilija ja maailmanmestari. Kaudella 2024–2025 Klepiš edustaa tšekkiläistä HC Škoda Plzeňiä.
Ura

Klepiš siirtyi kaudeksi 2001–2002 HC Slavia Prahan junioreista WHL-joukkue Portland Winterhawksiin. Kauden jälkeen Ottawa Senators varasi hänet ensimmäisellä kierroksella 16. varauksena kesällä 2002. Helmikuussa 2003 Klepišin oikeudet kaupattiin Buffalo Sabresille. Senators sai vaihdossa Václav Varaďan ja viidennen kierroksen varausvuoron.
Klepiš palasi kaudeksi 2002–2003 kotimaahansa ja Slavia Prahaan. Hän pelasi siellä koko kauden miesten Extraliigan joukkueessa. Klepišin oikeudet kaupattiin maaliskuussa 2004 Washington Capitalsiin vaihdossa Mike Grieriin. Hän siirtyi kaudeksi 2004–2005 Capitalsin organisaatioon ja teki NHL-debyyttinsä kaudella 2005–2006. Klepiš pelasi kauden aikana 25 ottelua tehoin 1+3=4. Hän pelasi enimmäkseen vielä farmijoukkue Hershey Bearsissa, jossa Klepiš voitti Calder Cupin keväällä 2006. Kaudella 2006–2007 hän pelasi 41 ottelua tehoin 3+7=10. Yhteensä Klepiš pelasi NHL:ssä 66 ottelua tehoin 4+10=14 ja jäähyminuutteja tuli 36.
Kesken kauden 2007–2008 Klepiš jätti Washington Capitalsin organisaation 19 AHL-ottelun jälkeen ja palasi Slavia Prahaan. Hän voitti keväällä 2008 Tšekin mestaruuden. Klepiš siirtyi kaudeksi 2008–2009 KHL:ään ja Avangard Omskiin. Hän pelasi kauden aikana myös KHL:n tähdistöottelussa.
Klepiš siirtyi kaudeksi 2010–2011 kaksivuotisella sopimuksella Salavat Julajev Ufaan. Hän voitti joukkueessa KHL:n mestaruuden, Gagarin Cupin keväällä 2011. Kesken kauden 2011–2012, lokakuussa 2011, Klepiš siirtyi OHK Dinamo Moskovaan. Moskovan joukkueessa hän voitti toisen KHL:n mestaruutensa. Kauden jälkeen hän siirtyi samassa sarjassa pelaavaan tšekkiläiseen Lev Prahan joukkueeseen.
Maajoukkue

Debyytti Tšekin A-maajoukkueessa Klepišillä tapahtui kaudella 2003–04. Hän on sittemmin kuulunut maajoukkueen vakiokalustoon palattuaan Pohjois-Amerikasta. Klepiš pelasi MM-kilpailuissa vuosina 2008, 2009 ja 2010. Vuonna 2010 hän voitti maailmanmestaruuden.
Aiemmin Klepiš on pelannut myös alle 20-vuotiaiden MM-kilpailuissa vuosina 2003 ja 2004. Hän pelasi myös alle 18-vuotiaiden MM-kilpailuissa 2002 voittaen pronssia.
Isolampi (Keuruu, Pyörkkilänperä)

| Isolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°22′15″N, 24°05′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskuoja:  oja Koninpuroon 
Järvinumero:  35.486.1.003
Mittaustietoja
Pinnankorkeus:  172,5 m  
Rantaviiva:  1,349 km  
Pinta-ala:  8,825 ha  
Saaria:  ei saaria 
 fiIsolampi 
Isolampi  on Keski-Suomessa Keuruulla Pyörkkilänperän kylän lähellä sijaitseva lampi.
Maantietoa

Lammen pinta-ala on 8,8 hehtaaria, se on 500 metriä pitkä ja 250 metriä leveä. Lammella ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Hietasenpuron valuma-alueeseen (35.486) se kuuluu. Lammen vedenpinnan korkeus on 172,5 metriä mpy.
Jacob Moverare

| Jacob Moverare |
| --- | --- |

Henkilötiedot
Syntynyt: 31. elokuuta 1998 (ikä 26) Östersund, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  90 kg
Seura
Seura (P):  Los Angeles Kings
Sarja:  NHL
Nyk. seura:  Ontario Reign (AHL)
Pelaajaura
Pääsarjaura:  2015–
Aik. seurat:  HV71 (SHL) Frölunda HC (SHL) SaiPa (SML)
NHL-varaus:  112. varaus, 2016 Los Angeles Kings
KHL-varaus:  105. varaus, 2015 SKA Pietari
Jacob Moverare (s. 31. elokuuta 1998 Östersund, Ruotsi) on ruotsalainen jääkiekkopuolustaja, joka pelaa NHL-seura Los Angeles Kingsin organisaatiossa. Hän pelannee lähinnä AHL-joukkue Ontario Reignissa.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Yhdysvallat 2018 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Yhdysvallat 2016 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Hopeaa | Břeclav 2015 | jääkiekko |  |
Moverare pelasi alle 20-vuotiaiden MM-kilpailuissa vuonna 2018, jolloin hän toimi Ruotsin varakapteenina ja voitti hopeaa. Vuoden 2017 joukkueesta Moverare putosi viimeisten joukossa.
Moverare pelasi myös alle 18-vuotiaiden MM-kilpailuissa vuonna 2016, jolloin hän voitti hopeaa. Valmennus valitsi Moveraren Ruotsin turnauksen yhdeksi kolmesta parhaasta pelaajasta. Hänet valittiin myös Yhdysvaltoja vastaan pelatun alkulohkon ottelun päätteeksi joukkueensa ottelun parhaaksi pelaajaksi.
Moverare pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän voitti hopeaa. Moverare pelasi myös World U-17 Hockey Challengessa marraskuussa 2014, jolloin hän voitti pronssia. Yhteensä Moverare on pelannut 19 nuorten ja 44 poikien maaottelua.
Pelityyli

The Sports Forecaster -sivuston mukaan Moverare on all around -puolustaja, joka on hyvä kooltaan, liikkeeltään ja kiekollisilta taidoiltaan. Hän laukoo kiekkoa itsevarmasti ja käyttää mailaansa aktiivisesti puolustamiseen.
Moverare ei ole kuitenkaan taidoiltaan paras hyökkäävä puolustaja. Hänen tulisi myös käyttää kokoaan useammin hyväksi.
Jatkoaika.com -verkkolehden mukaan Moverare lukee peliä hyvin ja käyttää kroppaansa puolustuspäässä esimerkillisesti. Hän pysyy rauhallisena ja pystyy antamaan syötön omille paineen allakin. Moverare koki ainakin vuonna 2020 suurimmaksi vahvuudekseen juuri syöttötaidot. Hän on kuitenkin melko keskinkertainen luistelija, eivätkä hänen kiekolliset taitonsa ole huippuluokkaa.
Japanin aika

Japanin aika eli JST (kansainvälisesti käytetty lyhenne; engl. Japan Standard Time, myös jap. 日本標準時, Nihon Hyōjunji) on Japanin aikavyöhyke. Se on UTC+9 eli yhdeksän tuntia edellä koordinoitua yleisaikaa, UTC:tä. Japanissa ei käytetä erillistä kesäaikaa, joten sama aika on käytössä ympäri vuoden.
Jean Bart (täsmennyssivu)

Jean Bart voi tarkoittaa seuraavia:
Jean Bart (1651–1702), ranskalainen meriupseeri ja kaappari
Jean Bart (kirjailija) (1880–1955), yhdysvaltalainen kirjailija
Eugeniu Botez alis Jean Bart (1877–1933), romanialainen kirjailija
Jean-Bart, ranskalainen autonvalmistaja
FS Jean Bart (1791), linjalaiva
FS Jean Bart (1820), linjalaiva
FS Jean Bart (1852), linjalaiva
FS Jean Bart (1889), rautarunkoinen panssarikansiristeilijä
FS Jean Bart (1911), Coubert-luokan taistelulaiva
FS Jean Bart (1940), Richelieu-luokan taistelulaiva
FS Jean Bart (1988), (D615) ilmatorjuntafregatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jean Bart”, voi hakea sivunnimihaulla, laajalla sivunnimihaulla tai tekstihaulla.
Insinööritoimisto Ratas

Insinööritoimisto Ratas sijaitsi osoitteessa Temppelikatu 4B Helsingin Etu-Töölössä. Sisäänkäynti toimistoon tapahtui talon porttikäytävän vasemmalla puolella olevasta ensimmäisestä ovesta. Itse toimisto sijaitsi rakennuksen kolmannessa kerroksessa.
Oy Insinööritoimisto Ratas oli Helsingissä 1940-luvun alussa toiminut yritys, joka toimi myös suomalaisten SS-vapaaehtoisjoukkojen kokoamisen ja huoltamisen peiteorganisaationa.
Historia

Insinööritoimisto Ratas perustettiin Helsinkiin vuonna 1938. Toimiston toimialana oli suunnitella myllyjä, viljavarastoja ja leipomoita. Saksan armeijaan värväystoiminnan johtoon nimitettiin jääkärivärväri ja kalterijääkäri, majuri ja hallitusneuvos, etsivän keskuspoliisin entinen päällikkö Esko Riekki . Hallitus pani hänet siten hoitamaan yksityistä värväystä. Värväystoimistoksi otettiin diplomi-insinööri ja kalterijääkäri Harry Backbergin osittain omistama Oy Insinööritoimisto Ratas. Toimistonhoitajana SS-vapaaehtoisten asioita hoiti rouva Siiri Tuomola 1. heinäkuuta 1941 alkaen. SS-aseveljien asioita Insinööritoimisto Ratas hoiti aina vuoteen 1942, jolloin se muutti nimensä SS-Vapaaehtoistoimistoksi.
Toiminta

SS-vapaaehtoisten värvääjinä toimi muun muassa IKL:n, Akateemisen Karjala-Seuran ja suojeluskuntien aktiiveja. Aluevärvärit lähettivät hakemukset Rataksen toimistoon, jossa ne käsiteltiin. Hyväksytyt hakijat kutsuttiin kahden SS-lääkärin ja kahden SS-upseerin syyniin.
Insinööritoimisto Ratas toimi osoitteessa Temppelikatu 4B Helsingin Etu-Töölössä. Sisäänkäynti toimistoon tapahtui talon porttikäytävän vasemmalla puolella olevasta ensimmäisestä ovesta. Itse toimisto sijaitsi rakennuksen kolmannessa kerroksessa. Vapaaehtoisiksi värvättyjen tuli ilmoittautumaan mennessään sanoa tunnussana ”Ratas”. Mainittakoon myös, että insinööri Backbergin kaksi omaa poikaa värväytyivät vapaaehtoisiksi Saksaan, kuten myös toinen Riekin pojista.
Joukkojen värväyksen jälkeen toimisto hoiti värvättyjen asioita ja postiliikennettä. SS-vapaaehtoisjoukkojen toiminnan alkuaikoina aina 27. toukokuuta 1942 asti leimattiin kaikki SS-vapaaehtoisille mennyt kenttäposti ”O.Y Insinööritoimisto Ratas” -leimalla.
Je

Je tarkoittaa seuraavia:
Jersey, ISO 3166-1 -koodi JE, valtio tai muu maantieteellinen alue
Jyväskylän Energia, JE, energiayhtiö
Mango, IATA-koodi JE, lentoyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Je”, voi hakea sivunnimihaulla, laajalla sivunnimihaulla tai tekstihaulla.
Cinelerra

| Cinelerra |
| --- | --- |

 Kuvakaappaus Cinelerra 2.0:sta
Kehittäjä:  Heroine Virtual, Cinelerra-yhteisö
Kehityshistoria
Vakaa versio:  9 (17. toukokuuta 2024)
Tiedot
Ohjelmistotyyppi:  videonmuokkausohjelma
Alusta:  Linux, Mac OS X
Lisenssi:  GPL
Cinelerra on vapaa, avoimen lähdekoodin ohjelma epälineaariseen videoditointiin. Ohjelmasta on versiot Linux ja Mac OS X -käyttöjärjestelmille. Cinelerra on Heroine Virtualin kehittämä ja se on julkaistu GNU GPL -lisenssillä. Yksi Cinelerran tärkeimmistä ominaisuuksista on mahdollisuus koota video täysin erillisistä elementeistä eli kompositointi (sommittelu).
Cinelerra julkaistiin ensimmäisen kerran 1. elokuuta vuonna 2002, ja se perustui osittain aiemmin julkaistulle Broadcast 2000 -videoeditointiohjelmalle. Vuonna 2001 Heroine Virtual veti Broadcast 2000 -ohjelman pois levityksestä.
Ominaisuuksia

Cinelerra sisältää tuen erittäin korkealaatuiselle ja korkeatarkkuuksiselle videolle ja äänelle. Se kykenee työstämään ääntä 64-bitin tarkkuudella, ja se voi toimia sekä RGBA että YUVA -väriavaruuksissa käyttäen liukulukuja ja vastaavasti 16-bittistä kokonaislukuesitysmuotoa. Cinelerra on riippumaton videon resoluutiosta ja kehysnopeudesta, mistä seuraa, että se tukee minkä nopeuksista ja tarkkuuksista videota tahansa.
Käyttöliittymä

Cinelerran käyttöliittymä on samankaltainen muiden epälineaaristen videoeditointiohjelmien, kuten Adobe Premiere Pro -ohjelman, käyttöliittymien kanssa. Koska Cinelerralla onnistuu myös kompositiointi, voidaan sen käyttöliittymää pitää myös erityisesti kompositiointiin suunniteltujen ohjelmien, kuten Adobe After Effects tai Shake -ohjelmien, kaltaisena. Käyttäjä hallitsee ohjelmaa neljän ikkunan avulla:
1. Timeline (suom. aikajana), joka näyttää käyttäjälle projektin video- ja ääniraidat käyttäen mittana aikaa. Aikajanalla näkyvät myös muun muassa lisätyt videotehosteet ja tietyn raidan läpinäkyvyys.
2. Viewer (suom. ”näyttöikkuna”), jolla voi esikatsella yksittäisiä videoleikkeitä ja jolla voi selata DV-kameran nauhalla olevaa materiaalia.
3. Resource window (suom. ”tiedostoikkuna”), jossa näkyvät projektin video- ja äänileikkeet, kuten myös saatavilla olevat ääni- ja videotehosteet ja videosiirtymät.
4. Compositor (suom. esikatselu), jolla voi esikatsella reaaliajassa aikajanalla olevaa tuotostaan sellaisena, millainen se tulee olemaan renderöinnin jälkeen. Esikatseluikkunassa voi myös muuttaa esimerkiksi videoelementtien paikkoja.
Cinelerran käyttöliittymä saa usein kritiikkiä, koska se ei myötäile kummankaan yleisen työpöytäympäristön, GNOMEn eikä KDE:n käyttöliittymää.